Дилън Томас
В моя занаят или изкуство

Превод от английски: Александър Шурбанов, 1992

chitanka.info

В моя занаят или изкуство,

упражнявано в среднощен мрак,

в който само месецът се пени,

а пък влюбените са в кревата

с всичките си мъки и неволи,

аз се бъхтя чак до птичи зрак

не за славата или софрата,

или за вълшебнически роли

върху сребърни сияйни сцепи,

а за тези надници безценни

на най-съкровеното им чувство.

Не на гордостта за злото блудство

аз от месеца оставям знак

върху тези страници развени,

ни за мъртвите до небесата

с всички техни псалми и престоли,

а за влюбените с куп неволи

във прегръдка и с неизплатени

надници признания за мен и

моя занаят или изкуство.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.